भगवत शरण उपाध्याय विचारक के रुप में जाने जाते हैं। रजनीकांत पंत इनको आम आदमी का इतिहासकार के रुप में याद करते हैं। भारतीय समाज के कईं पक्षों का बहुत गहरे से अध्ययन करनेवाले उपाध्याय जी की लेखनी ने बहुत कुछ दिया, खासकर प्राचीन साहित्य पर वे गहरे से विचार करते हैं। ऋग्वेद और कालिदास के संदर्भ को गहरे से समझाते हैं। शैलेन्द्र चौहान उनको बौद्धिक जगत के शिखर पुरुष कहते हैं।गोपाल सिंह नेपाली,बहुत कम उम्र में बहुत कुछ रच गये। गीत, कविता से लेकर फिल्मी गीत तक। आजादी के पहले के संघर्ष के सहभागी और बाद के बिखरते स्वप्न के रचयिता नेपाली की गीतात्मकता में गहरी लय और रागात्मकता है। निराला उनको काव्य आकाश का देदीप्यमान सितारा कहते हैं। नेपाली जी पर शैलेन्द्र चौहान का आलेख बहुत उपयोगी है।